Acakki 36
Likwayo pa Ecau
(1 Tek 1.34-37)
1Man-aye likwayo pa Ecau, en Edom. 2-Ecau onyomo anyira Kanaan: Ada nya pa Elon Lakit, Okolibama nya pa Ana, wod pa Jibeon Lakiv, 3-ki Bacemat nya pa Icmael, lamin Nebayot. 4Ada onywalo ki Ecau Erifaji; Bacemat onywalo Reuel; 5ki Okolibama onywalo Jeuc, Jalam ki Kora; meno aye litino awobe ma ginywalo ki Ecau i lobo Kanaan.
6Ecau otero monne ki litino awobene ki anyirane, ki lwak jo ducu ma en tye kwede, ki limme, lee mere ducu ki lonyone ducu ma olimogi ki i lobo Kanaan, odak kwedgi i lobo mukene kun opokke ki ominne Yakobo. 7Onoŋo gin ducu gitye ki lim madwoŋ, ma pe doŋ romogi bedo kacel: pien lobo ma onoŋo gibedo iye pe romo me kwayo limgi, 8Omiyo Ecau odak obedo i lobo godi me Ceir; Ecau en aye Edom.
9Likwayo pa Ecau won jo Edom ma i lobo godi me Ceir gin ene. 10Man aye nyiŋ litino awobe pa Ecau: Erifaji wod pa Ada ma, dako pa Ecau, ki Reuel wod pa Bacemat dako pa Ecau. 11Litino awobe pa Erifaji gin Teman Omar Jepo, Gatam ki Kenaj. 12Timna yam en dako pa Erifaji, wod pa Ecau, ma aŋeca; onywalo Amalek ki Erifaji. Man gin aye litino awobe pa Ada, dako pa Ecau. 13Man gin aye litino awobe pa Reuel: Nakat, Jera Cama ki Mija. Man aye litino awobe pa Bacemat dako pa Ecau. 14Man aye litino awobe pa Okolibama nya pa Ana wod pa Jibeon, dako pa Ecau; onywalo ki Ecau awobe magi: Jeuc, Jalam ki Kora.
15Magi aye litino awobe pa Ecau ma rwodi. Litino awobe pa Erifaji latin ka yo pa Ecau gin ene: rwot Teman rwot Omar, rwot Jepo, rwot Kenaj: 16rwot Kora, rwot Gatam rwot Amalek; magi aye rwodi pa Erifaji ma i lobo Edom; gin aye awobe pa Ada. 17Magi aye litino awobe pa Reuel wod pa Ecau: rwot Nakat, rwot Jera rwot Cama ki rwot Mija; meno aye rwodi pa Reuel ma i lobo Edom; gin aye litino awobe pa Bacemat, dako pa Ecau. 18Magi aye litino awobe pa Okilibama dako pa Ecau: rwot Jeuc rwot Jalam ki rwot Kora: meno gin aye rwodi ma Okolibama nya pa Ana, dako pa Ecau, onywalo. 19Gin aye litino awobe pa Ecau, en aye Edom; meno aye gin rwodigi.
Likwayo pa Ceir
(1 Tek 1.38-42)
20Magi aye awobe pa Ceir Lakori, ma gin wegi lobo-nu: Lotan, Cobal, Jibeon, Ana, 21Dicon, Ejer ki Dican; magi aye rwodi pa jo Kori, litino awobe pa Ceir ma i lobo Edom. 22Litino awobe pa Lotan gin aye Kori ki Eman; ki lamin Lotan en Timna. 23Magi aye litino awobe pa Cobal: Alvan, Manakat, Ebal, Cepo ki Onam. 24Magi aye litino awobe pa Jibeon: Aiya, ki Ana; en aye Ana ma yam onoŋo waŋ pii amuro ma tye i tim, i kare ma en tye ka kwayo lwak kana pa wonne Jibeon. 25Magi aye Litino pa Ana: Dicon ki Okolibama, nya pa Ana. 26Magi aye litino awobe pa Dicon: Kemdan, Eciban, Itran ki Keran. 27Magi aye litino awobe pa Ejer: Bilan, Jaavan ki Akan. 28Magi aye litino awobe pa Dican: Uj ki Aran. 29Magi aye rwodi pa jo Kori: rwot Lotan, rwot Cobal, rwot Jibeon, rwot Ana, 30rwot Dicon, rwot Ejer ki rwot Dican; meno aye rwodi pa jo Koti, kit ma calo kakagi tye kwede i lobo Ceir.
Luker pa jo Edom
(1 Tek 1.43-54)
31Magi aye luker ma guloyo lobo Edom, ma onoŋo pud peya kabaka mo oloyo jo Icrael. 32Bela wod pa Beor onoŋo loyo Edom, nyiŋ gaŋ kalle gilwoŋo ni Dinkaba. 33Ka Bela oto, ci Jobab wod pa Jera me Bojra oleyo ka tyene. 34Ka Jobab oto, ci Kucam mua ki i lobo pa jo Teman oleyo ka tyene. 35Ka Kucam oto, ci Adad wod pa Bedad oleyo ka tyene. En con olwenyo, oloyo jo Midian ma gitye i lobo Moab; nyiŋ gaŋ kalle gilwoŋo Avit. 36Ka Adad oto ci Camla me Macireka oleyo ka tyene. 37Ka Camla oto, ci Caul me Rekobot ma tye i dog kulu Euprate oleyo ka tyene. 38Ka Caul oto, ci Baal-kanan wod pa Akbor oleyo ka tyene. 39Ka Baal-kanan wod pa Akbor oto, ci Kadar oleyo ka tyene; nyiŋ gaŋ kalle gilwoŋo Pau. Nyiŋ dakone Meketabel, nya pa Matred, nya pa Mejakab.
40Magi aye nyiŋ rwodi ma tuŋ bot Ecau, macalo doggolagi tye kwede, ki kabedogi, ma lubo nyiŋgi: rwot Timna, rwot Alva, rwot Jetet, 41rwot Okolibama rwot. Ela rwot Pinon, 42rwot Kenaj, rwot Teman, rwot Mibjar, 43rwot Magdiel ki rwot Iram; magi aye rwodi pa jo Edom, en aye Ecau, ma kwaro pa jo Edom, kit ma yam gibedo kwede i kabedogi, i lobo ma odoko megi.